Edward Sadomba

Edward Sadomba (s. 31. elokuuta 1983 Harare, Zimbabwe) on zimbabwelainen jalkapalloilija. Hyökkääjänä pelaava Sadomba edustaa Sudanin pääsarjassa pelaavaa Al-Hilalia.

Ura
Sadomba siirtyi sudanilaiseen Al-Hilalia kaudella 2009 ja on sittemmin ollut joukkueensa johtava maalintekijä. Hän teki avauskaudellaan 16 maalia 30 ottelussa ja juhli kauden päätteeksi Sudanin mestaruutta. Myös kaudella 2010 Sadomba saavutti toistamiseen Sudanin mestaruuden. Kaudella 2011 Al-Hilal eteni aina Afrikan Mestarien liigan välieriin, jossa se lopulta hävisi tunisialaiselle Espérancelle yhteismaalein 3–0. Turnauksen aikana Sadomba teki seitsemän maalia, joilla hän myös voitti Mestarien liigan maalikuninkuuden. Vuonna 2019 Sadomba teki paluun Dynamoksen -joukkueeseen.

Maajoukkue
Sadomba on edustanut Zimbabwea vuodesta 2006 lähtien. Hän on pelannut yhteensä 13 ottelua ja tehnyt niissä yhden maalin.

Saavutukset
Sudanin mestaruus: 2009, 2010
Sudanin cup: 2009
Afrikan Mestarien liiga
Maalikuninkuus: 2011 (7 maalia)

Lähteet

Aiheesta muualla
 National Football Teams 

Zimbabwelaiset jalkapalloilijat
Vuonna 1983 syntyneet
Elävät henkilöt